NHAI സ്വകാര്യ സ്ഥാപനത്തിന്റെ 20 ലക്ഷം രൂപ തടഞ്ഞു നല്കേണ്ടി വന്നത് 4.5 കോടി രൂപ ന്യൂഡല്ഹി: സര്ക്കാര് സ്ഥാപനങ്ങളിലെ ചുവച്ചുനാടയില് കുടുങ്ങുന്ന അപേക്ഷകകളും ബില്ലുകളും ഒരു പുതിയ കാര്യമല്ല. എന്നാല് ഇത്തരത്തില് 9 വര്ഷം മുമ്ബ് തടഞ്ഞുവച്ച ഒരു ബില്ലിന് നാഷണല് ഹൈവേ അതോറിറ്റി ഓഫ് ഇന്ത്യ NHAI നല്കേണ്ടി വന്നത് വലിയ വിലയാണ്. 9 വര്ഷം മുമ്ബ് ഒരു സ്വകാര്യ സ്ഥാപനത്തിന് നല്കേണ്ട 20 ലക്ഷം രൂപയുടെ ബില് NHAI തടഞ്ഞു വച്ചു. എന്നാല് പിന്നീട് ഏകദേശം 4.5 കോടി രൂപ ഈ സ്വകാര്യ സ്ഥാപനത്തിന് നല്കേണ്ടി വന്നു.ടൈംസ് ഓഫ് ഇന്ത്യയ്ക്ക് ലഭിച്ച രേഖകള് അനുസരിച്ച് 2019 ഡിസംബറിലാണ് നാഷണല് ഹൈവേ അതോറിറ്റി ഓഫ് ഇന്ത്യ സ്വകാര്യ സ്ഥാപനത്തിന് പേയ്മെന്റ് നടത്തിയത്. സ്വകാര്യ സ്ഥാപനം ഡല്ഹി ഹൈക്കോടതിയിലെ രണ്ട് കേസുകളും ജയിച്ചതിനെ തുടര്ന്നായിരുന്നു ഇത്. ഉയര്ന്ന പലിശ നിരക്ക് ഏര്പ്പെടുത്തിയതിനാലാണ് എന്എച്ച്എഐക്ക് ഇത്രയും വലിയ തുക നല്കേണ്ടി വന്നത്. 2006ലെ MSME വികസന നിയമപ്രകാരം രജിസ്റ്റര് ചെയ്തതിനാല് സ്ഥാപനത്തിന് 27 പലിശ ലഭിക്കാന് അവകാശമുണ്ട്.11 ടോള് പ്ലാസകളിലെ ടോള് പിരിവിന് മേല്നോട്ടം വഹിക്കാന് 2010 ഫെബ്രുവരിയില് സ്വകാര്യ സ്ഥാപനം എന്എച്ച്എഐയുമായി കരാര് ഒപ്പിട്ടതായി കോടതി രേഖകളില് നിന്ന് വ്യക്തമാണ്. എന്നാല് നല്കിയ അസൈന്മെന്റുകളുടെ തുടര്ച്ചയായ നിരീക്ഷണങ്ങള് നടത്തുന്നതില് കമ്ബനി പരാജയപ്പെട്ടുവെന്നും റിപ്പോര്ട്ടുകള് നല്കാന് വൈകിയെന്നും എന്എച്ച്എഐ കോടതിയില് വ്യക്തമാക്കി. റിപ്പോര്ട്ടുകള് വൈകി സമര്പ്പിച്ചതിനാല് പേയ്മെന്റ് വൈകിയതായും റിപ്പോര്ട്ടില് പറഞ്ഞിരുന്നു.എന്നാല്, ഒടുവില് NHAI 20 ലക്ഷം രൂപയുടെ ഇന്വോയ്സുകള് ക്ലിയര് ചെയ്തു. ബില്ലുകള് ക്ലിയര് ചെയ്യാനുള്ള കാലതാമസം ചൂണ്ടിക്കാട്ടി സ്വകാര്യ സ്ഥാപനം പിന്നീട് എംഎസ്എംഇ ഫെസിലിറ്റേഷന് കൗണ്സിലില് പരാതി നല്കി. 2011 ഫെബ്രുവരിയില് സ്വകാര്യ സ്ഥാപനം എംഎസ്എംഇ വികസന നിയമപ്രകാരം രജിസ്റ്റര് ചെയ്തു. അനുരഞ്ജന നടപടികള് പരാജയപ്പെട്ടതിനെ തുടര്ന്ന്, എംഎസ്എംഇ കൗണ്സില് കേസ് ഡല്ഹി ഇന്റര്നാഷണല് ആര്ബിട്രേഷന് സെന്ററിന് കൈമാറി. 2018 ജൂണില്, സ്ഥാപനത്തിന്റെ മധ്യസ്ഥന് 2016 ജൂലൈ മുതല് സ്വകാര്യ സ്ഥാപനത്തിന് പ്രതിവര്ഷം 27 പലിശ നിരക്കില് 2.24 കോടി രൂപ നല്കണമെന്ന് വ്യക്തമാക്കി.ആര്ബിട്രേഷന് അവാര്ഡ് നടപ്പാക്കാന് സ്വകാര്യ സ്ഥാപനം ശ്രമിച്ചതോടെ വിഷയം ഡല്ഹി ഹൈക്കോടതിയില് എത്തി. ആര്ബിട്രേഷന് അവാര്ഡ് ഹൈക്കോടതി ശരിവയ്ക്കുകയും 2019 മേയില്, എന്എച്ച്എഐ 2018 നവംബര് 20 വരെയുള്ള 4.18 കോടി രൂപ സ്വകാര്യ സ്ഥാപനത്തിന് നല്കാന് നിര്ദ്ദേശിക്കുകയും ചെയ്തു. ഇതിനെ തുടര്ന്ന് എന്എച്ച്എഐ 2019 ജൂലൈയില് 3.79 കോടി രൂപ അടച്ചു.പിന്നീട്, നവംബര് 2018 നും ഹൈക്കോടതിയില് ഹര്ജി നല്കിയ ദിവസം ജൂലൈ 2019 നും ഇടയ്ക്കുള്ള യഥാര്ത്ഥ തുകയായ 2.24 കോടി രൂപയുടെ അധിക പലിശയായി സ്വകാര്യ സ്ഥാപനം വീണ്ടും 83.78 ലക്ഷം രൂപയുടെ ആവശ്യം ഉയര്ത്തി. അധിക പേയ്മെന്റ് നടത്താന് ഹൈക്കോടതി എന്എച്ച്എഐക്ക് നിര്ദ്ദേശങ്ങള് നല്കിയതിനാല്, അതോറിറ്റി നിയമപരമായ അഭിപ്രായം തേടി. ഇതേ തുടര്ന്ന് 2019 നവംബറിലെ ഔദ്യോഗിക രേഖകള് പ്രകാരം, കൂടുതല് പലിശ ഒഴിവാക്കാന് സമയത്തിനുള്ളില് തുക അടയ്ക്കാന് എന്എച്ച്എഐയ്ക്ക് നിര്ദ്ദേശം നല്കി.